**Umsókn um framlag til hafnaframkvæmda á samgönguáætlun 2026 til 2030**

|  |  |  |
| --- | --- | --- |
| Höfn | Útfyllt af | Dagsetning |
| Þórshöfn/Langanesbyggð | BSL/ÞF | 22.08.2025 |

|  |  |  |
| --- | --- | --- |
| Ártal | Verkefni | Stutt lýsing á verkefnum, helstu stærðum og  markmiðum framkvæmda |
| **2026** | Gerð nýrrar timburbryggju við smábátahöfnina á Þórshöfn  Ný aðkoma að höfninni | Með samþykkt nýs deiliskipulags fyrir hafnarsvæði var farið í fyllingu í höfninni (4500m2) og við það breyttist aðstaða smábáta. Flái var gerður á nýju fyllinguna og gert ráð fyrir trébryggju meðfram fláanum. Best er að vera með timburbryggju þar sem þetta er innst í höfninni svo að aldan fái að deyja út í fláanum undir henni. Búið er að hanna timburbryggju og gera áætlun um kostnað.  Í nýja deiliskipulaginu er einnig gert ráð fyrir nýrri aðkomu um „Bryggjuveg“ í stað Eyrarvegar. Nýja aðkoman liggur beint að nýrri timburbryggju Ástæðan er fyrst og fremst umferðaröryggi þar sem eldri aðkoma er á krossgötum við mjög fjölfarinn gatnamót Langanesvegar, Fjarðarvegar, Eyrarvegar og Bakkavegar. Stórir bílar eiga í erfiðleikum með beygju að höfninni auk þess sem önnur kröpp beygja er komin á Eyrarveg neðar. Eyrarvegur verður blindgata sem endar í nýju bílastæði við höfnina. Með nýrri aðkomu eykst til muna umferðaröryggi. Gert er ráð fyrir nýrri aðkomu í umferðaröryggisáætlun fyrir Þórshöfn sem er í vinnslu í samvinnu við Vegagerðina. |
| **2027** | Hönnun vegna lengingar á viðlegukanti við höfnina á Þórshöfn. Hönnun innifelur 100 metra lengingu, tengdum dýpkunarframkvæmdum og forhönnun á uppskipunarkanti | Umsvifin er tengjast löndun uppsjávarfisks og umsýslu með fiskafurðir eru miklar í höfninni á Þórshöfn. Gangi spár um breytta fiskgengd eftir þá er líklegt að stofnar séu að færast norðar og því eru umtalsverðar líkur á að umsvif aukist enn frekar í náinni framtíð. Ísfélagið hefur stækkað til muna frystigeymslur og þar með getu til frystingar á Þórshöfn sem eykur umsvif við höfnina. Ástæðan er aukin orkukostnaður erlendis og þar af leiðandi takmörkuð geta til að taka við frystum afurðum.  Einnig hafa uppsjávar- og flutningarskip stækkað verulega. Núverandi viðlegukantur er ekki alltaf nógu langur. Það hefur nú þegar skapað vandamál við löndun og útskipun á sama tíma og ljóst að vandamálið verður stærra. Nauðsynlegt er því að fara í lengingu á viðlegukanti ásamt tengdum framkvæmdum til að hámarka verðmætasköpun afla og auka öryggi.  Hönnunin á viðlegukantinum þarf að taka mið af hugsanlegri uppskipunarhöfn vegna stórra framkvæmda á svæðinu. Við teljum að þörf sé á að forhanna mögulegan uppskipunarhluta hafnarinnar samhliða hönnun á lengdum viðlegukanti. Eins og aðstaðan er í dag er viðlegukanturinn ekki nógu langur til að slá á ókyrrð innan hafnarinnar sem skapar óöryggi fyrir smábáta innan núverandi viðlegukants í vestan og suðvestan átt. Möguleiki skapast til þess að taka á móti stærri skemmtiferðaskipum með lengingu hafnargarðsins. |
| **2028** | Lok hönnunar, vinna vegna aðfanga, gerð útboðsgagna og útboð. |  |
| **2029** | Framkvæmdir við lengingu hafnargarðs.  Dýpkun á Þórshöfn | Nauðsynlegt er að moka/dæla reglulega úr höfninni á Þórshöfn. Hreinsa þarf lífræn efni og sand úr höfninni á 5-7 ára fresti og á árabilinu 2025-2030 væri nauðsynlegt að dæla úr höfninni. |
| **2030** | Framkvæmdir við lengingu hafnargarðs – fer eftir umfangi framkvæmda hvort þeim ljúki 2029 eða 2030. |  |